Perioikovia

Pôvod 
Perioikovia boli potomkovia pôvodného achájskeho obyvateľstva, ktoré sa pravdepodobne počas dórskeho vpádu Thukydides, Dejiny peloponézskej vojny, I, 12.vzdalo dobyvateľom bez odporu. Bola im preto ponechaná osobná sloboda, mali rôzne občianske práva s výnimkou politických. Ostatní pôvodní obyvatelia (tzv. heilóti) pre svoj odpor stratili osobnú slobodu a stali sa v Sparte tzv. štátnymi otrokmi. 

 Postavenie perioikov 
Ich spoločenstvo žilo približne v 100 (údaj z rímskych čias) neohradených obciachPausanias, Periégésis tés Hellados, 3,8,3., roztrúsených väčšinou v okolitých horských lokalitách a tiež aj na pobreží mora. Obce perioikov mali svoju samosprávu (pod dozorom spartských úradníkov) a platili štátu dane. Ich obyvatelia sa zaoberali hlavne remeslom, obchodom a roľníctvom. Mohli vlastniť pôdu a tiež aj otrokov. Slobodne bez povolenia cestovali (hlavne za obchodom) a dokonca sa za Spartu zúčastňovali olympijských hier. Počas vojny slúžiliHerodotos, História, VII, 234. v spartskom vojsku ako hopliti, ktorí občas dosiahli aj vyššie vojenské hodnosti.

Perioikov ale od slobodných Sparťanov delila hlavne sloboda rozhodovania vo veciach politických a zákaz uzatvárania manželstiev so Sparťanmi.

 Referencie 

 Zdroje 

Paul Cartledge, Sparta and Lakonia. A Regional History 1300 to 362 BC, Routledge, New York, 2002 (2nd edition) ISBN 0415262763

Kategória:Sparta